Pankinàban na Palayogan nin Kalibo

An Pankinàban na Palayogan nin Kalibo (Ingles: Kalibo International Airport, Aklanon: Paeoparang Panglilibutan ining Kalibo, Hiligaynon: Panglilibutan nga Hulugpaan sang Kalibo, Filipino: Paliparang Pandagig ng Kalibo; IATA: KLO, ICAO: RPVK) sarong internasyunal na aeropuerto na nagseserbi sa pangkagabsan na lugar nin Kalibo, an kabisera kan probinsya nin Aklan sa Filipinas, asin saro sa duwang aeropuerto na naglilingkod sa Boracay, na an saro iyo an Godofredo P. Ramos Airport (na inaapod man na Caticlan Airport) sa munisipyo nin Malay.

Ini an pinakaamay na nagdadakulang aeropuerto sa Filipinas sa mga termino kan pampasaherong trapik na igwang sobra sa 50% na pagtalubo kan 2010, asin ika-2ng pinakamarikas sa mga tukawan na pigdulot para sa Hunyo 2014 kisa sa katumbas na bulan kan nakaaging taon (20%). Pigklasipikar an aeropuerto bilang internasyonal na aeropuerto kan Civil Aviation Authority of the Philippines, sarong grupo kan Departamento nin Transportation na responsable sa mga operasyon kan gabos na aeropuerto sa Filipinas apuera sa mayor na internasyonal na mga aeropuerto.

Namumugtak an aeropuerto 2 kilometro (1.2 mi) sa subangan kan mayor na lugar nin Kalibo asin 68 kilometro (42 mi) hale sa Caticlan port sa Malay.

 Toltolan